Ķekavas pagastā, Ķekavas novadā

**"LATVIJAS DAUDZBĒRNU ĢIMEŅU APVIENĪBA"**

Datums skatāms laika zīmogā, Nr. 1-7.1/22/186

*Par Ķekavas novada pašvaldības atbalstu daudzbērnu ģimenēm*

Ķekavas novada Sociālais dienests (turpmāk tekstā – Sociālais dienests) saņēma Jūsu vēstuli, kurā lūdzat sniegt informāciju par plānoto atbalstu ģimenēm 2022.gadā.

1. *Par apmaksu interešu izglītības programmām pašvaldības izglītības iestādēs.*

Pašvaldības izglītības iestādēs (skolās) interešu izglītība visiem izglītojamajiem ir bezmaksas, savukārt pirmsskolas izglītības iestādēs atbalsts interešu izglītības programmām nav paredzēts. Līdzfinansējumu samazina par 50% daudzbērnu ģimeņu bērniem pirmās prioritātes profesionālās ievirzes programmās mākslas, mūzikas vai sporta skolā.

1. *Par pabalstu daudzbērnu ģimenei ēdināšanas izdevumu samaksai pilsētas pirmsskolas izglītības iestādē.*

Bērni no daudzbērnu ģimenēm saņem šādu atbalstu ēdināšanas izdevumu apmaksai:

* 1,00 EUR dienā pirmsskolas izglītības iestādēs;
* pilnībā tiek apmaksātas pusdienas skolās 1.-9. klasei.

Savukārt, gadījumā, ja ģimenei ir piešķirt trūcīgās/ maznodrošinātās mājsaimniecības statuss no Sociālā dienesta saņem pabalstu ēdināšanai Ķekavas novada pirmsskolas izglītības iestādēs – 3,00 EUR par faktiski apmeklētu dienu.

1. *Par nekustamā īpašuma nodokļa atlaidi virs likuma “Par nekustamā īpašuma nodokli” 5.panta obligāti noteikto.*

Atbalsts daudzbērnu ģimenēm papildus likumā “Par nekustamā īpašuma nodokli” 5.pantā obligāti noteiktajam apmēram saskaņā ar Ķekavas novada domes saistošajiem noteikumiem Nr. 25/2021 “Par nekustamā īpašuma nodokli un nekustamā īpašuma nodokļa atvieglojumu Ķekavas novadā” ir noteikts lielāks – 70% apmērā.

1. *Par pabalstu ģimenei sakarā ar bērna piedzimšanu.*

Pašvaldības pabalstu jaundzimušā aprūpei var saņemt ģimenei vēršoties Sociālajā dienestā, ne vēlāk kā 3 mēnešu laikā pēc bērna piedzimšanas. Pabalsts tiek piešķirts, gadījumā, ja vienam no vecākiem dzīvesvieta ir deklarēta Ķekavas novadā ne mazāk kā sešus mēnešus pirms bērna dzimšanas, un bērna pirmreizējā un esošā dzīvesvieta ir deklarēta Ķekavas novadā. Pabalstu nepiešķir, ja viens no vecākiem pabalstu jaundzimušā aprūpei saņēmis citā pašvaldībā. Pabalsta apmērs 2022.gadā ir 270,00 EUR.

*5) Par ģimenes asistenta pakalpojumu.*

Ģimenes asistenta pakalpojumu (turpmāk - pakalpojums) var saņemt vēršoties Sociālajā dienestā. Pakalpojums nodrošina ģimenēm ar bērniem atbalstu un apmācību sociālo prasmju apgūšanā, bērnu aprūpē un audzināšanā, mājsaimniecības vadīšanā saskaņā ar individuāli izstrādātu sociālās rehabilitācijas plānu.

Ģimenes asistenta pakalpojumu līdz 14 stundām nedēļā ir tiesības saņemt:

* ģimenei, kurai nav pietiekamu prasmju un iemaņu bērnu audzināšanā un aprūpē;
* ģimenei, kurā vismaz viens no vecākiem ir persona ar garīga rakstura traucējumiem, un kurai ir nepieciešams atbalsts un apmācība sociālo prasmju apgūšanā, bērnu audzināšanā un aprūpē;
* ģimenei, kurā vecākiem ir pārtrauktas bērna aizgādības tiesības, un bāriņtiesa ir devusi atļauju bērnam uzturēties ģimenē.

Ģimenes asistenta pakalpojumu piešķir, ja Sociālā dienesta sociālais darbinieks ir sniedzis atzinumu par ģimenes asistenta pakalpojuma nepieciešamību, uz laiku līdz 12 mēnešiem. Ģimenei, kura aktīvi iesaistās savu problēmu risināšanā, pildot līdzdarbības pienākumus, ģimenes asistenta pakalpojuma saņemšanas termiņu var pagarināt.

*6) Pabalsts, uzsākot mācību gadu, mācību līdzekļiem.*

Pabalstu individuālo mācību piederumu vai skolas apģērba iegādei var saņemt Sociālajā dienestā - ģimenes, kurām ir noteikts trūcīgās/maznodrošinātās mājsaimniecības statuss un kuru bērni apmeklē Ķekavas novada izglītības iestādes un/vai ģimenes, kuru bērni ir deklarēti Ķekavas novadā, bet apmeklē izglītības iestādes bērniem ar speciālām vajadzībām, pabalsta apmērs ir 35,00 EUR gadā.

*7) Par līdzfinansējuma apmēru ēdināšanas pakalpojumam pirmsskolas izglītības iestādē*

Līdzfinansējuma apmērs ēdināšanas pakalpojumam pirmsskolas izglītības iestādē ir 1,00 EUR dienā:

* bērniem no daudzbērnu ģimenēm;
* visiem bērniem no 5 gadiem – obligātais sagatavošanās vecums.

*8) Par ēdināšanas pakalpojuma apmaksu saņemot vispārējo izglītību.*

No 1. līdz 6. klasei visiem skolēniem ir apmaksātas pusdienas, savukārt no 7. līdz 9. klasei apmaksātas pusdienas ir bērniem no daudzbēnu ģimenēm. Savukārt, gadījumā, ja ģimenei ir piešķirts trūcīgās/ maznodrošinātās mājsaimniecības statuss, tad skolēns saņem brīvpusdienas un launagu Ķekavas novada izglītības iestādēs.

*9) Par pabalstu sabiedriskā transporta izdevumu samaksu izglītojamajiem.*

Skolēniem tiek nodrošināts autobuss visā novada teritorijā. Savukārt autobusa biļetes tiek apmaksātas, gadījumos, ja autobuss netiek nodrošināts saskaņā ar Ministru kabineta noteikumiem.

*10) Par interešu izglītības programmu apmaksu pašvaldības izglītības iestādēs.*

Pašvaldības izglītības iestādēs (skolās) interešu izglītība visiem izglītojamajiem ir bezmaksas, savukārt pirmsskolas izglītības iestādēs atbalsts interešu izglītības programmām nav paredzēts. Līdzfinansējumu samazina par 50% daudzbērnu ģimeņu bērniem pirmās prioritātes profesionālās ievirzes programmā mākslas, mūzikas vai sporta skolā.

*11) Par pabalstiem audžuģimenēm.*

Atbalsts ģimenēm, kurās uzturas bez vecāku gādības palikušie bērni (audžuģimenes, aizbildņi).

1. Materiālā atbalsta veidi audžuģimenēm:

1.1. atlīdzība par katra bērna uzturu audžuģimenē, mēnesī:

* līdz bērna 7 gadu vecuma sasniegšanai – 265,00 EUR;
* no bērna 7 gadu vecuma līdz 18 gadu vecuma sasniegšanai – 320,00 EUR;

1.2. pabalsts bērna apģērbam un mīkstā inventāra iegādei, katram audžuģimenē ievietotam bērnam, mēnesī:

* līdz bērna 7 gadu vecuma sasniegšanai – 60,00 EUR;
* no bērna 7 gadu vecuma līdz 18 gadu sasniegšanai – 50,00 EUR

2. Pašvaldības pabalsts bērna uzturam aizbildnim – 50,00 EUR ik mēnesi par katru aizbildnībā esošu bērnu.

*12) Par ēdināšanas organizēšanu skolēniem attālināto mācību laikā.*

Attālināto mācību laikā visi bērni, kuriem ir piešķirts atbalsts, saņem pārtikas pakas.

Papildus visam iepriekš minētajam, sākot ar 2022.gadu, Sociālais dienests izsniegs Ziemassvētku pabalstu saldumu paciņu veidā daudzbērnu ģimeņu bērniem līdz 18 gadu vecumam.

Priekšsēdētājs Juris Žilko

Agnese Mence-Katkeviča  
23079221  
agnese.mence@kekava.lv